Document ID: 32007R0131

KOMMISSIONENS FORORDNING (EF) Nr. 131/2007
af 13. februar 2007
om ændring af forordning (EF) nr. 990/2006 for så vidt angår de mængder, der er omfattet af de løbende licitationer for eksport af blød hvede og byg, som visse medlemsstaters interventionsorganer har i deres besiddelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Ved Kommissionens forordning (EF) nr. 990/2006 (2) blev der åbnet løbende licitationer for eksport af korn, som er i medlemsstaternes interventionsorganers besiddelse.
(2)
For nogle af de kornarter, som er omfattet af disse licitationer, har eksportørerne ikke afgivet bud i flere uger, bortset fra nylige bud for beskedne mængder, fordi det er fordelagtigere at sælge kornet på det indre marked i forbindelse med Kommissionens forordning (EF) nr. 1483/2006 af 6. oktober 2006 om åbning af løbende licitationer for salg på EF's marked af korn, som er i medlemsstaternes interventionsorganers besiddelse (3). Salget på det indre marked er steget kraftigt i løbet af denne periode.
(3)
Under disse omstændigheder og med henblik på at sælge de mængder blød hvede og byg, der for tiden er blokeret i forbindelse med de løbende licitationer som led i forordning (EF) nr. 990/2006, på det indre marked, bør de mængder, der er omfattet af nævnte licitationer, nedsættes med 968 tons for Den Tjekkiske Republik, 199 946 tons for Ungarn og 91 tons for Slovakiet, for så vidt angår blød hvede, og med 342 tons for Litauen, 19 011 tons for Ungarn og 356 tons for Polen, for så vidt angår byg.
(4)
Forordning (EF) nr. 990/2006 bør derfor ændres.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Bilag I til forordning (EF) nr. 990/2006 affattes som anført i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. februar 2007.

Labels: 3
17
18